ผมมีอะไรกับแฟนได้เดือนที่แล้วผมควรไปตรวจเลือดเดือนไหนและต้องรอกี่เดือน แล้วถ้าอยากตรวจเดือนหน้านิได้ไหมครับ
สวัสดีค่ะ หากต้องการตรวจหาการติดเชื้อ HIV แนะนำควรไปเจาะเลือดตรวจที่ 30 วันหรือ 1 เดือนหลังจากไปมีความเสี่ยงมาค่ะ ซึ่งจะสามารถตรวจพบได้แล้วเกือบ 100% ค่ะ เพราะปัจจุบัน จะใช้การตรวจหาเชื้อด้วยวิธี fourth generation ซึ่งจะเป็นการตรวจหาทั้งแอนติบอดี้ต่อเชื้อ (Anti-HIV) และตรวจหาแอนติเจนของเชื้อ (p24 antigen) ดังนั้นจึงมีความไวในการตรวจหากเชื้อได้เร็วกว่าในสมัยก่อนค่ะอย่างไรก็ตาม การมีเพศสัมพันธ์ ยังอาจมีโอกาสติดเชื้ออื่นๆ ได้อีก เช่น เริม หนองใน ซิฟิลิส หูดหงอนไก่ ไวรัสตับอักเสบชนิดบีและซี เป็นต้น ดังนั้น ควรสังเกตด้วยว่ามีอาการผิดปกติอะไรหรือไม่ และอาจตรวจเลือดเพื่อหาการติดเชื้อซิฟิลิสและไวรัสตับอักเสบชนิดบีและซีด้วยค่ะ